অনলাইন ডেস্ক | ২১ এপ্রিল ২০১৭, শুক্রবার, ২:৩৯
মুক্তিযুদ্ধের সময় মানবতাবিরোধী অপরাধের মামলায় গ্রেপ্তারি পরোয়ানাভুক্ত নয়জনকে খুলনা থেকে গ্রেপ্তার করেছে পুলিশ। বৃহস্পতিবার রাত থেকে শুক্রবার সকাল পর্যন্ত উপজেলার খর্নিয়া ও রানাই গ্রাম এবং খুলনা মহানগরীর গল্লামারী এলাকায় অভিযান চালিয়ে সাত অসামিকে গ্রেপ্তার করা হয়। একই সময়ে ঢাকা থেকে আরও দুইজনকে গ্রেপ্তার করা হয়।
মামলার বিবরণ থেকে জানা যায়, গ্রেপ্তারকৃত আসামিরা ১৯৭১ সালের ১৮ মে খুলনার ডুমুরিয়া উপজেলার খর্ণিয়া গ্রাম থেকে মুক্তিযুদ্ধের পক্ষে থাকা ৯ জনকে ধরে নির্যাতন করতে করতে রানাই এলাকার বকুলতলা এলাকায় নিয়ে যায়। সেখানে তাদেরকে গুলি করে হত্যার পর লাশ নদীতে ফেলে দেয়।
সেখান থেকে জীবন নিয়ে একজন পালিয়ে আসতে সক্ষম হন।